turjo4nis/wikipedia-bn-dump-20250701 huggingface dataset:
শাহ সুলতান বলখী মাহিসাওয়ার

শাহ সুলতান বলখী () বা শাহ সুলতান বলখী মাহিসাওয়ার একাদশ শতাব্দির মুসলিম ধর্ম প্রচারক। তিনি পুণ্ড্রবর্ধন (বর্তমান বগুড়া জেলা) এবং সন্দ্বীপে ইসলাম প্রচার করেছিলেন।

অন্য এক সূত্রে জানা যায়, ইতিহাসবিদ প্রভাষ চন্দ্র সেন রচিত ‘বগুড়ার ইতিহাস’ (১৯১২ সালে প্রকাশিত) গ্রন্থে উল্লেখ আছে, ১০৪৩ সালে (হিজরী ৪৩৯) রাজা নরসিংহ বা পরশুরামকে আফগানিস্তান থেকে আগত ইসলাম ধর্ম প্রচারক সুফী শাহ সুলতান বলখী যুদ্ধে পরাজিত ও নিহত করেন। 
(সূত্র : ‘Mahasthan’ by Dr. Nazimuddin Ahmed, 1964, Published from Department of Archeology and Museums Ministry of sports and culture, Government of Bangladesh, Dacca)

প্রাথমিক জীবন 
তিনি আফগানিস্তানের বালখ রাজ্যের সম্রাট ছিলেন। তিনি ছিলেন বালখ রাজ্যের সম্রাট শাহ আলী আসগরের পুত্র, পিতার মৃত্যুর পর তাকেই সম্রাট হিসেবে ঘোষণা করা হয় কিন্তু তিনি তার সাম্রাজ্য ছেড়ে দরবেশ হয়েছিলেন, ৪৪০ হিজরীতে তিনি পুন্ড্রবর্ধনে আসার আগে প্রথমে বাংলার সন্দ্বীপে পৌছেন। পরে তিনি মহাস্তান গড়ে (পুন্ড্রবর্ধনের রাজধানী) আসেন।

পুন্ড্রবর্ধন জয় 
সুলতান বলখী ১৪শ শতাব্দীতে পুন্ড্রবর্ধনের রাজা পরশুরামকে পরাজিত করে পুন্ড্রবর্ধন জয় করেন অন্য একটি উৎস থেকে জানা যায় তিনি ১৩৪৩ খ্রিস্টাব্দে রাজা পরশুরামকে পরাজিত করেন পরশুরাম ছিলেন পন্ড্রবর্ধনের শেষ রাজা কথিত আছে শাহ সুলতান  তার শীষ্যদের নিয়ে ফকিরবেশে একটি মাছ আকৃতির নৌকাতে করে মহাস্থানগড় এসেছিলেন সেখান থেকে তার নাম এসেছে মাহিসাওয়ার (মাছের পিঠে করে আগমণকারী) এবং তিনি বলখ থেকে এসেছিলেন সেজন্য তাকে শাহ সুলতান বলখী ও বলা হয়। মহাস্থানগড় পৌছে তিনি ইসলামের দাওয়াত দিতে থাকেন, প্রথমে রাজা পরশুরামের সেনাপ্রধান, মন্ত্রি এবং কিছু সাধারণ মানুষ ইসলামের বার্তা গ্রহণ করে মুসলিম হয়, এভাবে পুন্ড্রবর্ধনের মানুষ হিন্দু ধর্ম থেকে ইসলাম ধর্ম গ্রহণ করতে থাকলে রাজা পরশুরামের সাথে শাহ সুলতানের বিরোধ বাধে এবং এক সময় যুদ্ধ শুরু হয়, যুদ্ধে রাজা পরশুরাম পরাজিত এবং মৃত্যু বরন করেন। বাবার মৃত্যুর সংবাদ শুনে রাজার মেয়ে রাজকন্যা শিলাদেবী করতোয়া নদীতে ডুবে মরেন।  তার ডুবে যাওয়ার আশেপাশের অঞ্চলটি শিলা দেবীর ঘাট হিসাবে পরিচিত।

উত্তরাধিকার 
বালখী কীভাবে এবং কখন মারা গিয়েছিল তা অজানা।  ১৬৮৫ সালে মোঘল সম্রাট আওরঙ্গজেবের রাজত্বকালে বলখীর দরগা ভাড়ামুক্ত জমি ছিল এবং সৈয়দ মুহাম্মদ তাহির, সৈয়দ আবদুর রহমান এবং সৈয়দ মুহাম্মদ রেজাকে সনদ জারি করা হয়েছিল।  বালখীর মাজারে গেট প্রবেশের নাম বুড়ি কা দরজা  যা মুঘলরা তৈরি করে। ১৭১৯ সালে সম্রাট ফররুখসিয়রের রাজত্বকালে খোদাদিল মাজারের নিকটে একটি বৃহত একক গম্বুজ বিশিষ্ট মসজিদ নির্মাণ করেছিলেন যা আজও প্রচলিত রয়েছে।

আরও দেখুন
 শাহ সুলতান রুমী

তথ্যসূত্র 

বাংলাদেশী সুফি
বাংলাদেশের ইতিহাস
বাংলাদেশে ইসলাম
বাংলাদেশী সুফি সাধক
২০০৬ শীতকালীন অলিম্পিক

২০০৬ শীতকালীন অলিম্পিক (অফিসিয়ালিভাবে বিংশ অলিম্পিক শীতকালীন গেমস  এবং সাধারণভাবে তুরিন ২০০৬ নামে পরিচিত) হল একটি আন্তর্জাতিক শীতকালীন বহু-ক্রীড়া প্রতিযোগিতা, যা ইতালির তুরিনে ১০ - ২৬ ফেব্রুয়ারি ২০০৬ সালে অনুষ্ঠিত হয়। এটি ছিল স্বাগতিক ইতালিতে অনুষ্ঠিত দ্বিতীয় শীতকালীন অলিম্পিক গেমস, এর আগে ১৯৫৬ সালের সপ্তম শীতকালীন অলিম্পিক ইতালির কর্তিনা ডাম্পেৎসোতে অনুষ্ঠিত হয়েছিল। এছাড়াও ১৯৬০ গ্রীষ্মকালীন অলিম্পিক ইতালির রোমে অনুষ্ঠিত হয়। ১৯৯৯ সালের জুনে তুরিন ২০০৬ শীতকালীন গেমসের জন্য স্বাগতিক নির্বাচিত হয়।

নিলাম প্রক্রিয়া

ক্রীড়াসমূহ

তথ্যসূত্র

বহিঃসংযোগ  

২০০৬ শীতকালীন অলিম্পিক
২০০৬-এ বহু-ক্রীড়া প্রতিযোগিতা
শীতকালীন অলিম্পিক গেমস
২০০৬-এ ইতালি
স্বাগতিক ইতালিতে আন্তর্জাতিক ক্রীড়া প্রতিযোগিতা
বছর অনুযায়ী শীতকালীন অলিম্পিক
ইতালিতে অলিম্পিক গেমস
সোনালী বাঘ

সোনালী বাঘ হল বাঘ বিশেষত রয়েল বেঙ্গল টাইগার এর একটি মিউট্যান্ট। বিশেষ জিন মিউটেশন এর কারণে এদের গায়ের লোম কমলা না হয়ে হয় সোনালী। এরা কোন আলাদা প্রজাতি বা আলাদা উপপ্রজাতি নয়। এরা সাদা বাঘ এর মত বেঙ্গল টাইগার এর একটি বর্ণসংকর।

বর্ণনা 

সোনালী বাঘএর সংখ্যা ৩০-এরও কম। বাংলা বাঘ ও সাইবেরিয়ার বাঘের মধ্যেও এই পরিব্যক্তির কথা জান গেছে। সোনালী বাঘ golden tabby বা Strawberry Tiger নামেও পরিচিত।  

বিংশ শতকের শুরুর দিকে এই বাঘ বনে পাওয়া যেতো বলে জানা যায়। শেষ বন্য সোনালি বাঘকে মহীশুরের বনে শিকার করা হয়েছিলো। এই বাঘগুলি ডোরাহীন বা প্রায় ডোরাহীন হয়। বিশেষত পেটের দিকে ডোরা থাকেই না।
ভীম নামে এক পোষা বাঘকে পালিত সোনালি বাঘের পুর্বপুরুষ মনে করা হয়।

আকার 

যেহেতু এরা বেঙ্গল টাইগার এর পরিব্যক্তি, তাই এদের আকার বেঙ্গল টাইগার এর মতই হয়। পুরুষ দের ওজন ১৭০-২৫৮ কেজি আর স্ত্রীদের ওজন ১০০-১৫০ কেজি পর্যন্ত হয়।

বাসস্থান 

বুনো অবস্থায় এখন আর সোনালী বাঘ পাওয়া যায় না। পৃথিবীর বিভিন্ন চিড়িয়াখানায় এ বাঘ দেখতে পাওয়া যায়।

বাংলাদেশ 
সোনালী বাঘ পৃথিবীর মধ্যে আছে মাত্র গুটি কয়েক। তারই একটা সিতেশ বাবুর চিড়িয়াখানায় রয়েছে

আমেরিকা 

উত্তর আমেরিকার অনেক চিড়িয়াখানায় সোনালী বাঘের দেখা মিলবে। বিশেষত Buffalo Zoo তে সোনালী বাঘ আছে।

অস্ট্রেলিয়া 

অস্ট্রেলিয়ার ড্রিম ওয়ার্ল্ড এ সোনালী বাঘের দেখা মিলবে।

ইউরোপ 

যুক্তরাজ্য, জার্মানি ও বেলজিয়াম এর কয়েকটি চিড়িয়াখানায় এ বাঘের দেখা
মিলবে।

এশিয়া 

সংযুক্ত আরব আমিরাতে এ বাঘের দেখা মিলবে।

আরও দেখুন 

বাঘ

বেঙ্গল টাইগার

সাদা বাঘ

তথ্যসূত্র

বহিঃসংযোগ 

 Golden Tigers and Genealogies

স্তন্যপায়ী প্রাণী
এশিয়ার স্তন্যপায়ী
বাংলাদেশের স্তন্যপায়ী
ভারতের স্তন্যপায়ী
শ্বাপদ
বাঘ
এভিন লুইস

এভিন লু্‌ইস (; জন্ম: ২৭ ডিসেম্বর, ১৯৯১) ত্রিনিদাদে জন্মগ্রহণকারী বিশিষ্ট ওয়েস্ট ইন্ডিয়ান ক্রিকেটার। ওয়েস্ট ইন্ডিজ ক্রিকেট দলের অন্যতম সদস্য তিনি। ওয়েস্ট ইন্ডিজের ঘরোয়া ক্রিকেটে ত্রিনিদাদ ও টোবাগো জাতীয় ক্রিকেট দলের প্রতিনিধিত্ব করছেন। দলে তিনি মূলতঃ বামহাতি উদ্বোধনী ব্যাটসম্যান হিসেবে খেলে থাকেন।

খেলোয়াড়ী জীবন 
২০১০ সালে নিউজিল্যান্ডে অনুষ্ঠিত আইসিসি অনূর্ধ্ব-১৯ ক্রিকেট বিশ্বকাপে ওয়েস্ট ইন্ডিজ দলের প্রতিনিধিত্ব করেন। ঐ প্রতিযোগিতায় তিনি তিনটি খেলায় অংশ নেন। এরপূর্বে ২০০৯-১০ মৌসুমের ঘরোয়া সীমিত ওভারের প্রতিযোগিতা ডব্লিউআইসিবি প্রেসিডেন্টস কাপে দলের প্রতিনিধি ছিলেন।

মার্চ, ২০১২ সালে আঞ্চলিক চারদিনের প্রতিযোগিতায় ত্রিনিদাদ ও টোবাগো দলের পক্ষে প্রথম-শ্রেণীর ক্রিকেটে অভিষেক ঘটে লুইসের। ঐ বছরের শেষদিকে দক্ষিণ আফ্রিকায় অনুষ্ঠিত ২০১২ সালের চ্যাম্পিয়ন্স লীগ টুয়েন্টি২০ প্রতিযোগিতায় শ্রীলঙ্কার ইউভা নেক্সট দলের বিপক্ষে একটিমাত্র খেলায় অংশ নেন।

আন্তর্জাতিক ক্রিকেট 
মার্চ, ২০১৬ সালে আইসিসি বিশ্ব টুয়েন্টি২০ প্রতিযোগিতায় অংশগ্রহণের লক্ষ্যে লেন্ডল সিমন্সের পরিবর্তে তাকে দলে অন্তর্ভুক্ত করা হয়। ২৭ মার্চ, ২০১৬ তারিখে নাগপুরে অনুষ্ঠিত খেলায় আফগানিস্তানের বিপক্ষে তার টুয়েন্টি২০ আন্তর্জাতিকে অভিষেক ঘটে।

তথ্যসূত্র

আরও দেখুন 
 অ্যাশলে নার্স
 কার্লোস ব্রাদওয়েট
 ২০১৬ আইসিসি বিশ্ব টুয়েন্টি২০ ফাইনাল

বহিঃসংযোগ 
 
 

ওয়েস্ট ইন্ডিয়ান ক্রিকেটার
১৯৯১-এ জন্ম
জীবিত ব্যক্তি
ওয়েস্ট ইন্ডিজের টুয়েন্টি২০ আন্তর্জাতিক ক্রিকেটার
ফরচুন বরিশালের ক্রিকেটার
সেন্ট কিট্‌স ও নেভিস প্যাট্রিয়টসের ক্রিকেটার
ত্রিনিদাদ ও টোবাগোর ক্রিকেটার
ত্রিনবাগো নাইট রাইডার্সের ক্রিকেটার
২০১৯ ক্রিকেট বিশ্বকাপের ক্রিকেটার
পেশাওয়ার জালমির ক্রিকেটার
লখনউ সুপার জায়ান্টসের ক্রিকেটার
ওয়েস্ট ইন্ডিজের একদিনের আন্তর্জাতিক ক্রিকেটার
ঢাকা ডমিনেটর্সের ক্রিকেটার
মুম্বই ইন্ডিয়ান্সের ক্রিকেটার
রাজস্থান রয়্যালসের ক্রিকেটার
কুমিল্লা ভিক্টোরিয়ান্সের ক্রিকেটার
টাইগন

টাইগন হল পুরুষ বাঘ ও স্ত্রী সিংহীর মিলনে সৃষ্ট সংকর প্রাণী।

বর্ণনা 
 
লাইগার যতটা জনপ্রিয় টাইগন ততটা জনপ্রিয় নয়। টাইগন দেখতে অনেকটা বাঘের মত, কিন্তু এর রঙ সিংহের মত। এদের গায়ে ডোরাকাটা দাঘ বাঘ অপেক্ষা হালকা হয়।

আকার 

একদিকে সংকর জীব লাইগার হয় বিশাল, কিন্তু অন্যদিকে টাইগন হয় খুব ছোট। এক বিশেষ জিনগত কারণে টাইগন রা বাঘ বা সিংহের তুলনায় ছোট হয়। এদের ওজন ১০০-১৮০ কিলোগ্রাম হয়।

জীববিজ্ঞান 
টাইগন তার বাবা-মা উভয় এর জিনই বহন করে। এদের দেহে ছোট বেলায় স্পট দেখা যায় যা সে তার মা সিংহীর কাছ থেকে পেয়েছে। অন্যদিকে, এদের ডোরাকাটা দাগ আছে যা সে তার বাবা বাঘের কাছ থেকে পেয়েছে। সিংহীদের শরীরে গ্রোথ আটকানোর এক বিশেষ জিন থাকে, যা বাঘদের থাকে না। তাই টাইগন ছোট বা বামন হয়ে যায়। আর এদের ওজন কখনওই ১৮০ কিলোগ্রাম এর বেশি হয় না।

জনন 
সাধারণ ভাবে টাইগনরা অনুর্বর হয়। তবে স্ত্রী টাইগনদের উর্বরতার কথা শোনা গেছে। স্ত্রী টাইগনরা পুরুষ বাঘ বা সিংহের সাথে মিলিত হয় যথাক্রমে টিটিগন ও লিটিগন এর জন্ম দিতে পারে।

আরও দেখুন 
 বাঘ
 সিংহ
 লাইগার

তথ্যসূত্র

বহিঃসংযোগ 
 Detailed Information of hybrid big cats.
Liger. snopes.com.  
Questions about Animals. Gk12.iastate.edu.

প্যানথেরা
ঘারিন্দা ইউনিয়ন

ঘারিন্দা ইউনিয়ন হচ্ছে একটি ইউনিয়ন পরিষদ যেটি বাংলাদেশের টাঙ্গাইল সদর উপজেলার অন্তর্গত।

জনসংখ্যাতত্ত্ব 
বাংলাদেশ পরিসংখ্যান ব্যুরো কর্তৃক পরিচালিত আদমশুমারি ২০১১ অনুযায়ী, ঘারিন্দা ইউনিয়নের মোট জনসংখ্যা ৩১,৮১৭ জন। এই ইউনিয়নে মোট ঘরসংখ্যা ৭৪৯৬ টি।

শিক্ষা 
ঘারিন্দা ইউনিয়নের গড় সাক্ষরতার হার শতকরা ৫০.৪ ভাগ (পুরুষ-৫১.৬%, মহিলা-৪৯.৪%)।

যোগাযোগ ব্যবস্থা 
টাঙ্গাইল শহরের মূল রেলওয়ে স্টেশনটি ঘারিন্দা বাজারের পাশেই অবস্থিত।

জনপ্রিয় ব্যক্তিত্ব
এস এম নুরুল আলম রিজভী

আরও দেখুন 
 টাঙ্গাইল
 গোসাই জোয়াইর

তথ্যসূত্র

ঢাকা বিভাগের জনবহুল স্থান
টাঙ্গাইল জেলার জনবহুল স্থান
টাঙ্গাইল সদর উপজেলার ইউনিয়ন
থিয়েনমেন পর্বত

থিয়েনমেন পর্বত (সরলীকৃত চীনা: 天门山; ঐতিহ্যবাহী চীনা: 天門山; ফিনিন: Tiānmén Shān থিয়েনমেন শেন; "স্বর্গের দ্বার পর্বত") চীনের হুনান প্রদেশের উত্তর-পশ্চিমভাগে অবস্থিত থিয়েনমেন পর্বত জাতীয় উদ্যানে অবস্থিত একটি পর্বত। একটি ফরাসি প্রতিষ্ঠান ২০০৫ সালে চাংচিয়েচিয়ে রেলস্টেশন থেকে পর্বতটির উপর পর্যন্ত তারটানা গাড়ি (কেবলকার) নির্মাণ করে। এই তারটানা পথটি পৃথিবীর সবচেয়ে দীর্ঘ পর্যটকবাহী পার্বত্য তারটানা গাড়ির পথ। এটির দৈর্ঘ্য ৭,৪৫৫ মিটার এবং এতে ৯৮টি গাড়ি রয়েছে। তারটানা গাড়ির পথটি ১,২৭৯ মিটার উচ্চতা বিশিষ্ট। পর্বতের উপরে ওঠার জন্য হাঁটার পথ রয়েছে। পথটি ১১ কিলোমিটার দৈর্ঘ্যের এবং তাতে ৯৯টি বাঁক রয়েছে। পর্যটকরা এ পথ দিয়ে থিয়েনমেন গুহায়ও যেতে পারে। গুহাটি পর্বতের পৃষ্ঠে সৃষ্ট একটি প্রাকৃতিক গর্ত, যার উচ্চতা ১৩১.৫ মিটার (৪৩১ ফিট)।

পর্বতের চূড়ায় একটি বড় মন্দির রয়েছে। এই মন্দিরে যাওয়ার জন্য রয়েছে ফুটপাত। থাং রাজবংশ এই মন্দিরটি তৈরি করেছিল। মন্দিরটিকে ঘিরে সাম্প্রতিককালে আরো নির্মাণ কাজ হয়েছে। সেখানে একটি নিরামিষাশীদের রেস্তোরাঁ রয়েছে।

২০১১ সালের সেপ্টেম্বরে মার্কিন বেজ জাম্পার ও স্কাই ডাইভার জেব করলিস থিয়েনমেন গুহার ভেতর দিয়ে গ্লাইডিং করেন। এক্ষেত্রে তিনি একটি উইংস্যুট ব্যবহার করেছিলেন। ৬,০০০ ফিট উচ্চতায় একটি হেলিকপ্টার থেকে লাফ দিয়ে তিনি গ্লাইডিং শুরু করেন। ওয়ার্ল্ড উইংস্যুট লীগ প্রথম ও দ্বিতীয় ওয়ার্ল্ড উইংস্যুট চ্যাম্পিয়নশিপ থিয়েনমেনে আয়োজন করে। ২০১৩ সালের অক্টোবরে দ্বিতীয় ওয়ার্ল্ড উইংস্যুট চ্যাম্পিয়নশিপে প্রশিক্ষণের সময় ভিক্টর কোভাটস নামের একজন স্কাই ডাইভার প্যারাশুট খুলতে না পারায় লাফ দেয়ার পরপরেই মৃত্যুবরণ করেন।

চিত্র প্রদর্শনী

তথ্যসূত্র

চীনের পর্বত
অমরাবতী জেলা

অমরাবতী জেলা ভারতীয় অধিরাজ্যের পশ্চিমাঞ্চলীয় রাজ্য মহারাষ্ট্রের জেলা। জেলার সদর ও বড় শহর অমরাবতী।

অমরাবতী জেলা ২০°৩২' ও ২১°৪৬' উত্তর অক্ষাংশ এবং ৭৬°৩৭' ও ৭৮°২৭' পূর্ব দ্রাঘিমাংশের মধ্যে অবস্থিত। জেলার মোট আয়তন ১২,২৩৫ বর্গকিলোমিটার। জেলাটির উত্তরদিকে মধ্যপ্রদেশের, বেতুল জেলা, এবং উত্তরপূর্বে মহারাষ্ট্রের নাগপুর জেলা, পূর্বে ওয়ার্ধা জেলা ও দক্ষিণদিকে যাবাৎমাল জেলা, এবং দক্ষিণ-পশ্চিমে ওয়াশিম জেলা, অকোলা ও বুলধানা জেলা পশ্চিমে অবস্থিত।

ইতিহাস 
১৯৫৬ সালে অমরাবতী বোম্বে রাজ্যের অংশে পরিনত নয়। ১৯৫৭ সালে একে মহারাষ্ট্রের অংশ করা হয়।

তথ্যসূত্র 

 
মহারাষ্ট্রের জেলা
১৮৫৭-এ ভারতে প্রতিষ্ঠিত
অমরাবতী বিভাগ
বিদর্ভ
জলগাঁও জেলা

জলগাঁও জেলা  ভারতীয় অধীরজ্যের, মহারাষ্ট্রেরর একটি জেলা। পূর্বে এই জেলার নাম পূর্ব খানদেশ জেলা ছিল। জেলাটির আয়তন ১১,৭৬৫ বর্গকিলোমিটার ও জনসংখ্যা ৩,৬৮২,৬৯০ (২০০১ আদমশুমারি) যার ৭১.৪%ই গ্রামাঞ্চলে বাস করে।

জেলার উত্তরে মধ্যপ্রদেশ রাজ্য ও বুলধানা জেলাটি জলগাঁও-এর পূর্বে এবং দক্ষিণপূর্বে জালনা জেলা অবস্থিত, ঔরঙ্গাবাদ জেলা, মহারাষ্ট্র জেলা দক্ষিণে নাশিক জেলা দক্ষিণপূর্বে এবং ধুলে জেলা পশ্চিমদিকে অবস্থিত।

ইতিহাস

দর্শনীয় স্থান

তথ্যসূত্র 

মহারাষ্ট্রের জেলা
জলগাঁও জেলা
১৯০৬-এ ভারতে প্রতিষ্ঠিত
হরিদ্রাগণেশ

হরিদ্রাগণপতি (, , আক্ষরিক অর্থে ‘হলুদ গণেশ’)  বা হরিদ্রাগণেশ হলেন হিন্দু দেবতা গণেশের (গণপতি) একটি রূপ। হরিদ্রাগণপতি রাত্রিগণপতি নামেও পরিচিত। হরিদ্রাগণপতির গায়ের রং হলুদ। তিনি হলুদ রঙের বস্ত্র পরিধান করেন। গণেশের এই রূপটি তার ৩২টি সর্বাধিক জনপ্রিয় রূপের অন্যতম।

মূর্তিতত্ত্ব
নিত্যোৎসব ও মন্ত্রমহার্ণব নামক মূর্তিতত্ত্ব-সংক্রান্ত শাস্ত্রদুটিতে হরিদ্রাগণপতির একই বর্ণনা পাওয়া যায়। তার তিনটি নয়ন। তিনি স্বর্ণ সিংহাসনে উপবিষ্ট। তার গাত্রবর্ণ হলুদ। তিনি হলুদ রঙের বস্ত্র পরিধান করেন। হরিদ্রাগণপতির চার হাতে থাকে পাশ (ফাঁস), একটি অঙ্কুশ (হস্তি চালনার অঙ্কুশ), একটি মোদক (এক ধরনের মিষ্টান্ন) ও একটি দন্ত (তার নিজের ভগ্নদন্ত)। তিনি পাশ দ্বারা নিজের ভক্তদের কাছে টেনে আনেন এবং অঙ্কুশ দ্বারা তাদের সঠিক পথে চালনা করেন।

দক্ষিণাম্নায় গ্রন্থের বিবরণ অনুসারে, হরিদ্রাগণপতির ছয়টি হাত। তিনি রত্ন-সিংহাসনে উপবিষ্ট। তার গাত্রবর্ণ হলুদ। তিনি হলুদ বস্ত্র পরিধান করেন। তার ডান দিকের তিনটি হাতে থাকে অঙ্কুশ, ক্রোধমুদ্রা (ক্রোধ প্রদর্শনের ভঙ্গিমা) ও অভয়মুদ্রা (অভয় দানের ভঙ্গিমা)। অন্যদিকে তার বাঁ দিকের তিনটি হাতে থাকে পাশ, পরশু (যুদ্ধে ব্যবহৃত কুঠার) ও বরদামুদ্রা (বর প্রদানের ভঙ্গিমা)।

অন্যান্য বর্ণনা থেকে জানা যায়, হরিদ্রাগণপতির মুখটিতে হলুদ মাখানো থাকে। তার গায়ে থাকে একটি হলুদ রঙের যজ্ঞোপবীত (পৈতে)। তার গায়ের রং হলুদ এবং তার বস্ত্রের রঙও হলুদ। তার হাতে থাকে পাশ, অঙ্কুশ ও একটি লাঠি।

অজিতাগম গ্রন্থের বর্ণনা অনুসারে, হরিদ্রাগণপতির গায়ের রং হলুদ। তার দুপাশে থাকেন তার দুই অজ্ঞাতনামা স্ত্রী।

পূজা
সম্পদ ও কল্যাণ কামনায় হরিদ্রাগণপতির পূজা করা হয়। বর্ণনা অনুসারে, তিনি তার ভক্তদের রক্ষা করেন।

গাণপত্য সম্প্রদায়ে গণেশ সর্বোচ্চ দেবতা রূপে পূজিত হন। এই সম্প্রদায়ের ছয়টি প্রধান শাখার অন্যতম হরিদ্রাগাণপত্য সম্প্রদায়ের পৃষ্ঠপোষক হলেন হরিদ্রাগণপতি। তাকে ব্রহ্মা, বিষ্ণু, শিব, ইন্দ্র প্রমুখ সকল দেবতার নেতা, ঋষি ভৃগু ও দেবগুরু বৃহস্পতির গুরু এবং শেষনাগের অধিপতি মনে করা হয়। তিনি সর্বশ্রেষ্ঠ জ্ঞান প্রদান করেন এবং তাকে বিশ্বসৃষ্টিকারী সকল দেবতারা পূজা করেন বলে মনে করা হয়। হিন্দু বিশ্বাস অনুসারে, হরিদ্রাগণপতির পূজা করলে মোক্ষ লাভ করা হয়। হরিদ্রাগাণপত্য সম্প্রদায়ের অনুগামীরা মাথায় তপ্ত লোহা দিয়ে গণেশের মস্তক ও হাতের তালুতে তার দন্তের ছাপ অঙ্কন করত।

হরিদ্রাগণপতি হলেন গণেশের তান্ত্রিক রূপ। তার পূজায় বিশেষ মন্ত্র ও যন্ত্র ব্যবহৃত হয়। পার্থিব চাহিদা পূর্ণ করার জন্য (বিশেষত যৌনজীবন-সংক্রান্ত বরলাভের জন্য) তার পূজা করা হয়। ছয়টি অভিচার ক্রিয়ার (অশুভ উদ্দেশ্যে মন্ত্রের ব্যবহার) সঙ্গে তিনি যুক্ত। এই ক্রিয়াগুলির মাধ্যমে দক্ষ মন্ত্রোচ্চারণকারী শত্রুকে সম্মোহিত করতে পারেন, আকর্ষণ করতে পারেন, ঈর্ষান্বিত করতে পারেন, বশ করতে পারে, অসার করতে পারেন বা হত্যা করতে পারেন বলে বিশ্বাস করা হয়।

তথ্যসূত্র

গ্রন্থপঞ্জি
 
 

গণেশ
পাকিস্তানের জেলা

পাকিস্তানের জেলা () হল পাকিস্তানের একটি প্রশাসনিক বিভাগীয় স্তর। প্রদেশ ও বিভাগের পর জেলা তৃতীয় পর্যায়ের প্রশাসনিক বিভাগ। যদিও আগস্ট ২০০০ সালে পুনর্গঠনের কারণে বিভাগ বিলুপ্ত করা হয়েছিল, তবুও পাঞ্জাব ২০০৮ সালে এবং তার দেখাদেখি বেলুচিস্তান ২০০৯ সালে, সিন্ধু ২০১১ সালে, খাইবার পাখতুনখোয়া ২০১৩ সালে পুনরায় ফিরিয়ে আনে।  তিনস্তরের স্থানীয় সরকার পদ্ধতির উপরে রয়েছে ১৪৯ টি জেলা, নিম্ন স্তরে রয়েছে প্রায় ৬৯৬ টি তহশিল (কাশ্মীর অঞ্চল সহ) এবং ৬,০০০ বেশি ইউনিয়ন পরিষদ।

একনজরে

বেলুচিস্তান

আজাদ কাশ্মীর

খাইবার পাখতুনখোয়া

গিলগিত-বালতিস্তান

পাঞ্জাব

সিন্ধু

তথ্যসূত্র 

পাকিস্তানের জেলা
পাকিস্তান সম্পর্কিত তালিকা
এশিয়ার দেশের প্রশাসনিক উপবিভাগ
দেশের দ্বিতীয় স্তরের প্রশাসনিক উপবিভাগ
ডিন্দ্রা ডটিন

ডিন্দ্রা জলিসা শাকিরা ডটিন (; জন্ম: ২১ জুলাই, ১৯৯১) বার্বাডোসে জন্মগ্রহণকারী  ওয়েস্ট ইন্ডিজের বিশিষ্ট প্রমিলা ক্রিকেটার। ওয়েস্ট ইন্ডিজ ক্রিকেট দলের অন্যতম সদস্য তিনি। ডানহাতি ফাস্ট মিডিয়াম বোলার হিসেবে ওয়েস্ট ইন্ডিজ ক্রিকেট দলের পক্ষে আন্তর্জাতিক ক্রিকেটে অংশগ্রহণ করছেন। এছাড়াও ডানহাতে ব্যাটিংয়ে পারদর্শী তিনি। জুন, ২০০৮ সালে ওয়েস্ট ইন্ডিজ দলের পক্ষে অভিষেক ঘটে তার। সচরাচর নিচের সারিতে ব্যাটিং করেন  ডিন্দ্রা ডটিন। ২০১০ সালে মহিলাদের টুয়েন্টি২০ আন্তর্জাতিকে প্রথম সেঞ্চুরি করেন তিনি।

খেলোয়াড়ী জীবন 
২০০৮ সালে ইউরোপ সফরের মাধ্যমে আন্তর্জাতিক ক্রিকেটে পদচারণা শুরু করেন তিনি। সফরের প্রথম একদিনের আন্তর্জাতিকে দুই ওভার বোলিং করে ১১ রান দিলেও কোন উইকেট লাভে ব্যর্থ হন। কিন্তু ব্যাট হাতে অপরাজিত ৩৩ তুলে দলকে শেষ ওভারে জয় এনে দেন। চতুর্থ ওডিআইয়ে নেদারল্যান্ডসের বিপক্ষে ৬৬ রান করার মাধ্যমে প্রথম অর্ধ-শতকের সন্ধান পান। ঐ সফরের ওডিআই সিরিজে ২৯.৮০ গড়ে ১৪৯ রান সংগ্রহ করেন যা কেবলমাত্র সতীর্থ স্তাফানি টেলর তার চেয়ে বেশি করেছিলেন।

শ্রীলঙ্কা সফরে ব্যাটিং উদ্বোধনে নেমে ১৮.২০ গড়ে রান পেলেও ২০০৯ সালের ক্রিকেট বিশ্বকাপে একই অবস্থানে ব্যাটিং করে ব্যর্থ হন। প্রথম দুই খেলায় দুই অঙ্কে পৌঁছতে না পারায় তাকে পাঁচ নম্বরে নেয়া হয়। খুব দ্রুত এর সুফল আসে।  পরের খেলায় স্বাগতিক অস্ট্রেলিয়ার বিপক্ষে ৫১ এবং পাকিস্তান ও ইংল্যান্ড - উভয় দলের বিপক্ষে ২৩ রান করে পান।

আইসিসি বিশ্ব টুয়েন্টি২০ 
২০১০ সালের আইসিসি মহিলা বিশ্ব টুয়েন্টি২০ প্রতিযোগিতার উদ্বোধনী খেলায় দক্ষিণ আফ্রিকার বিপক্ষে অপরাজিত ১১২ রান করেন। এরফলে প্রথম মহিলা ক্রিকেটার হিসেবে মহিলাদের টুয়েন্টি২০ আন্তর্জাতিকে সেঞ্চুরি করার কীর্তিগাথা রচনা করেন। সেন্ট কিটসের ওয়ার্নার পার্কে অনুষ্ঠিত ঐ খেলায় দশম ওভারে ছয় নম্বরে ব্যাটিংয়ে নেমে ২৫ বলে ৫০ ও পরবর্তী ৫০ করেন মাত্র ১৩ বল খেলে। তার ইনিংসটি ৭টি চার ও ৯টি ছক্কার মার ছিল। এরফলে তার দল জয় পায়। ৩৮ বলের সেঞ্চুরিটি যে-কোন মহিলা ক্রিকেটারদের মধ্যে দ্রুততম।

অ্যাথলেটিকসে অংশগ্রহণ 
ট্র্যাক এন্ড ফিল্ডেও সক্রিয় ছিলেন ডটিন। বার্বাডোসের পক্ষে আন্তর্জাতিক প্রতিযোগিতায় অংশ নিয়ে পদক জয় করেছেন। ১৪ বছর বয়সে ২০০৫ সালের কারিফটা গেমসে অনূর্ধ্ব১৭ দলে একটি রৌপ্যপদক জয় করেন। ২০০৬ সালে একটি রৌপ্যপদক ও ২০০৭ সালে তিনটি স্বর্ণপদক লাভ করেন।

তথ্যসূত্র

আরও দেখুন 
 সান্দ্রে ফ্রিৎজ
 ওয়েস্ট ইন্ডিজ মহিলা ক্রিকেট দল
 ২০১৬ আইসিসি মহিলা বিশ্ব টুয়েন্টি২০

বহিঃসংযোগ 

 
 

ওয়েস্ট ইন্ডিজ মহিলা ক্রিকেটার
১৯৯১-এ জন্ম
জীবিত ব্যক্তি
ওয়েস্ট ইন্ডিজের মহিলা একদিনের আন্তর্জাতিক ক্রিকেটার
ওয়েস্ট ইন্ডিজের মহিলা টুয়েন্টি২০ আন্তর্জাতিক ক্রিকেটার
বার্বাডীয় মহিলা ক্রিকেটার
বার্বাডীয় মহিলা বর্শানিক্ষেপকারী
পার্থ স্কর্চার্সের (ডব্লিউবিবিএল) ক্রিকেটার
ল্যাঙ্কাশায়ার থান্ডারের ক্রিকেটার
২০২২ কমনওয়েলথ গেমসের ক্রিকেটার
ব্রিসবেন হিটের (ডব্লিউবিবিএল) ক্রিকেটার
অ্যাডিলেড স্ট্রাইকার্সের (ডব্লিউবিবিএল) ক্রিকেটার
কমনওয়েলথ গেমসে বার্বাডোসের প্রতিযোগী
ভারতের অঞ্চলগুলির তালিকা

এই তালিকাভুক্ত অঞ্চলগুলি ভারত সরকার দ্বারা দাপ্তরিক ভাবে স্বীকৃত নাও হতে পারে। তালিকায় এমন অঞ্চলও থাকতে পারে যা বর্তমানে একক ভাবে ভারতীয় অধীরাজ্যের অন্তর্ভুক্ত নয়; যেমন পাঞ্জাব অঞ্চল যা বর্তমানে পাকিস্তান ও ভারতের দ্বারা বিভাজিত এমনই ভাবে বঙ্গ অঞ্চল, কাশ্মীর অঞ্চল ইত্যাদি। এবং মিথিলা, বুন্দেলখণ্ড, আওয়াধ ইত্যাদি ঐতিহাসিক অঞ্চল যা ঐতিহাসিক কালে স্বাধীন রাজ্য বা সাম্রাজ্য ছিলো কিন্তু বর্তমানে তা সরকারীভাবে স্বীকৃত নয়।

প্রধান অঞ্চলগুলি 

উপরের তালিকায় আন্দামান ও নিকোবর দ্বীপপুঞ্জ ও লাক্ষাদ্বীপেরর আয়তন ধরা হয়নি। যদিও দুটিকেই যথাক্রমে পূর্ব ভারত ও দক্ষিণ ভারতে ধরাহয়।

উত্তর ভারত 

 আওয়াধ (উত্তরপ্রদেশ)
 বাঘেলখণ্ড (মধ্যপ্রদেশ)
 বুন্দেলখণ্ড (মধ্যপ্রদেশ, উত্তরপ্রদেশ)
 চম্ব, হিমাচলপ্রদেশ-কাঙ্গ্রা (হিমাচল প্রদেশ)
 দোআব/ব্রজ(উত্তরপ্রদেশ)
 ধুন্ধার (রাজস্থান)
 গাঢ়ওয়াল (উত্তরাখণ্ড)
 গ্রিড (মধ্যপ্রদেশ)
 গোড়ওয়ার (রাজস্থান)
 গন্ডোয়ানা (ছত্তিসগড়, মধ্যপ্রদেশ, মহারাষ্ট্র)
 হড়োতি (রাজস্থান)
 জম্মু (জম্মু ও কাশ্মীর)
 কাশ্মীর (জম্মু ও কাশ্মীর)
 কুমায়ুন (উত্তরাখণ্ড)
 লাদাখ (জম্মু ও কাশ্মীর)
 মগধ (বিহার)
 মহাকোশল (মধ্যপ্রদেশ)
 মালওয়া (মধ্যপ্রদেশ)
 মাড়ওয়াড় (রাজস্থান)
 মেওয়াড় (রাজস্থান)
 মেওয়াত (রাজস্থান, হরিয়না)
 নিমার (মধ্যপ্রদেশ)
 পাঞ্জাব
 দোআব (পাঞ্জাব)
 মাজহা (পাঞ্জাব)
 মালওয়া (পাঞ্জাব)
 পূর্বাঞ্চল (উত্তরপ্রদেশ)
 রোহিলখণ্ড (উত্তরপ্রদেশ)
 শেখাওয়াতি (রাজস্থান)
 বাগাড় (রাজস্থান)
 বিন্ধ্য প্রদেশ (মধ্যপ্রদেশ)

পূর্ব ভারত 

 গৌড়/বরেন্দ্রভূমি (পশ্চিমবঙ্গ)
 কামতাপুর (আসাম)
 করোন্ডা মণ্ডল
 কোশাল, পশ্চিম ওড়িশা
 কালাহান্দি বালানগির কোরাপুত
 ওড়িশা
 রাঢ়
 মিথিলা

উত্তরপূর্ব ভারত 

 অরুণাচল প্রদেশ
 আসাম
 মণিপুর
 মেঘালয়
 মিজোরাম
 নাগাল্যান্ড
 সিকিম
 ত্রিপুরা

দক্ষিণ ভারত 
Ċ

 Central Travancore (Kerala)
 চেরানাড়ু (Kerala)
 ছেত্তিনাড় (Tamil Nadu)
 চোলানাড়ু (Tamil Nadu)
 Kosta/Coastal Andhra (Andhra Pradesh)
 করোমন্ডল উপকূল (Andhra Pradesh, Tamil Nadu)
 দাক্ষিণাত্য (মহারাষ্ট্র, তেলেঙ্গানা, কর্ণাটক, গোয়া)
 কোনাসীমা (Andhra Pradesh)
 কানারা (Karnataka, Kerala)
 কেঙ্গুনাড়ু (Tamil Nadu)
 কুট্টানাড় (Kerala)
 Maidan (Karnataka)
 মালাবার (কেরালা)
 Malnad (Karnataka)
 Mysore (region) (Karnataka)

 Onattukara (Kerala)
 Palanadu (Andhra Pradesh)
 Pandya Nadu (Tamil Nadu)
 পুদুচেরি
 রাইচুর দোআব (তেলেঙ্গানা, কর্ণাটক)
 রয়ালসীমা (অন্ধ্রপ্রদেশ)
 Thondai Nadu (Tamil Nadu)
 ত্রিবাঙ্কুর (Kerala)
 Tulu Nadu (Karnataka, Kerala)
 Valluvanadu (Kerala)
 Velanadu (Guntur District, Andhra Pradesh)
 Venginadu (Andhra Pradesh)
 ভেনাড় (Kerala)

 ওয়ারাঙ্গাল (তেলেঙ্গানা)

পশ্চিম ভারত 

 চারোতার (Gujarat)
 Ahmedabad Gujarat
 Dadra (Dadra and Nagar Haveli)
 Daman (Daman and Diu)
 Desh (Maharashtra)
 Diu (Daman and Diu)
 Gujarat Halaar
 কাথিয়াওয়াড়/সৌরাষ্ট্র (গুজরাত)
 খানদেশ (মহারাষ্ট্র)
 কঙ্কণ (গোয়া, মহারাষ্ট্র, কর্ণাটক)
 কচ্ছ (গুজরাত)
 মারাঠওয়াড়া (মহারাষ্ট্র)
 Nagar Haveli DNH (Dadra and Nagar Haveli)
 Surat Gujarat
 Vidarbha/Berar (Maharashtra)
 Malwa (Madhya Pradesh)
 Nimar (Madhya Pradesh)

ভারতের দ্বীপগুলি 

 আমিনিদিভি দ্বীপপুঞ্জ (লাক্ষাদ্বীপ)
 আন্দামান দ্বীপপুঞ্জ (আন্দামান ও নিকোবর দ্বীপপুঞ্জ)
 মিনিকয় দ্বীপ (লাক্ষাদ্বীপ)

আরও দেখুন 
 ভারতের প্রশাসনিক বিভাগ
 ভারতের জেলাসমূহ

তথ্যসূত্র 

ভারতের অঞ্চল
Regions
আয়েশা আবদুর রহমান

আয়েশা আবদুর রহমান (Arabic: عائشة عبد الرحمن;  ১৯১৩ – ১ ডিসেম্বর ১৯৯৮) ছিলেন মিশরীয় লেখিকা এবং সাহিত্যের অধ্যাপিকা। তার ছদ্মনাম ছিল বিনতুশ শাতি (নদী তীরের কন্যা)

জীবন ও কর্ম 
তিনি দমিয়াত প্রদেশের দামিয়েত্তা শহরে জন্মগ্রহণ করেন। দশ বছর বয়সে তার নিরক্ষর মা  তাকে স্কুলে পাঠান, যখন তার বাবা ভ্রমণে ছিলেন। তার বাবার অভিযোগ সত্ত্বেও তাকে তার মা পরবর্তীতে উচ্চশিক্ষার জন্যে আল মানসুরাতে পাঠান। এরপর আয়েশা কায়রো বিশ্ববিদ্যালয়ে আরবি ভাষা ও সাহিত্য বিষয়ে পড়াশুনা করেন, সেখান থেকে তিনি ১৯৩৯ সালে স্নাতক এবং ১৯৪১ সালে স্নাতকোত্তর ডিগ্রী অর্জন করেন।

১৯৪২ সালে আয়েশা মিসরের শিক্ষা মন্ত্রণালয়ের অধীনে আরবী সাহিত্য শিক্ষার পরিদর্শক নিযুক্ত হন। তিনি ১৯৫০ সালে কৃতিত্বের সাথে পিএইচডি ডিগ্রী লাভ করেন এবং আইন  শামস বিশ্ববিদ্যালয়ের মহিলা কলেজে আরবি সাহিত্যের অধ্যাপক নিযুক্ত হন।

তিনি কল্পকাহিনি এবং মুহাম্মাদ (সা.) এর মা, স্ত্রী এবং কন্যাদেরসহ প্রাথমিক যুগের মুসলিম নারীদের জীবনী রচনা করেন। তিনি দ্বিতীয় আধুনিক নারী মুফাসসিরাহ।যদিও তিনি নিজেকে নারীবাদী দাবি করতেন না, কিন্তু তার সাহিত্যকর্মে নারীবাদী ধ্যানধারণার প্রতিফলন ঘটেছে। যে বছর নাগিব মাহফুজ তার লেখা নবী মুহাম্মাদ সা. এর জীবনীর রূপক ও নারীবাদী সংস্করণ প্রকাশ করেছিলেন, সেই বছরই তিনি তার বিখ্যাত বইগুলো প্রকাশ করতে শুরু করেন।

স্নাতক শ্রেণিতে অধ্যয়নকালে তিনি তার বিশ্ববিদ্যালয়ের শিক্ষক আমিন আল খওলিকে বিয়ে করেন। তিনি হৃদরোগে আক্রান্ত হয়ে কায়রো শহরে মৃত্যুবরণ করেন। ১৯৮৫ সালে তার সম্মানে কায়রো শহরে একটি প্রতিকৃতি নির্মাণ করা হয়।

নির্বাচিত গ্রন্থতালিকা 
 আর রীফুল মিসরী (মিসরের গ্রামাঞ্চল) (১৯৩৬)
 কৃষকের সমস্যা (১৯৩৮)
 বিচ রহস্য ও এস্টেটের মাস্টার: এক পাপী নারীর গল্প (১৯৪২)
 আরবি সাহিত্যের নবচেতনা (১৯৬১)
 সমসাময়িক আরব নারী কবি (১৯৬৩)

তথ্যসূত্র

বহিঃসংযোগ 
 Bint Al-Shati’a, Aishah Abdul-Rahman: A Brilliant Female Scholar in the Islamic and Arab World
 Muhammad Amin A study of Bint al-Shati's Exegesis

১৯১৩-এ জন্ম
১৯৯৮-এ মৃত্যু
মিশরীয় নারীবাদী
মিশরীয় সাহিত্যিক
আরবি ভাষার লেখা থাকা নিবন্ধ
কায়রো বিশ্ববিদ্যালয়ের প্রাক্তন শিক্ষার্থী
অলিম্পিকে পাকিস্তান

পাকিস্তান লন্ডনে অনুষ্ঠিত ১৯৪৮ গ্রীষ্মকালীন অলিম্পিক গেমসে প্রথম অংশগ্রহণ, এবং তখন থেকে সকল গ্রীষ্মকালীন অলিম্পিক গেমসে ক্রীড়াবিদ প্রেরণ করে আসছে। শুধুমাত্র ১৯৮০ গেমস ছাড়া, যা আমেরিকার নেতৃত্বে বয়কট করেছিল।

শীতকালীন অলিম্পিক গেমসে পাকিস্তান প্রথম অংশগ্রহণ করে ভ্যানকুভারে অনুষ্ঠিত ২০১০ শীতকালীন অলিম্পিকে, সেখানে মোহাম্মদ আব্বাস একমাত্র ক্রীড়াবিদ হিসাবে আলপাইন স্কিইং এর জন্য যোগ্যতা অর্জন করেছিলেন।

পাকিস্তানি ক্রীড়াবিদগণ ১০ টি পদক অর্জন করে, যার ৮ টিই এসেছে পুরুষদের ফিল্ড হকি থেকে। পাকিস্তানের সায়েদ হাদী হায়দার নকভি তায়কোয়ান্দে একটি ব্রোঞ্জ পদক তুলেছিলেন, কিন্তু ক্রীড়াটির পূর্ণ স্টাট্যাস ছিল না, ফলে পদকটি অফিসিয়ালিভাবে স্বীকৃতি পায়নি।

পাকিস্তানের জাতীয় অলিম্পিক কমিটি গঠিত হয় ১৯৪৮ সালে, যা পাকিস্তান অলিম্পিক অ্যাসোসিয়েশন নামে পরিচিত। রোম ১৯৬০ পাকিস্তানের সবচেয়ে সফল অলিম্পিক অভিযান। এ গেমসে পাকিস্তান দুটি পদক অর্জন করে: ফিল্ড হকিতে স্বর্ণ পদক এবং ভারোত্তলোনে ব্রোঞ্জ পদক।

আজ পর্যন্ত পাকিস্তান দুটি একক পদক অর্জন করেছে, যার উভয়টি ব্রোঞ্জ পদক, তার একটি রোম ১৯৬০ গেমসে ভারোত্তলোনে এবং অপরটি ১৯৮৮ সিউলে বক্সিংয়ে।

পদক তালিকা

গেমস অনুযায়ী পদক

তথ্যসূত্র
রবি তেজা’র চলচ্চিত্রসমূহ

রবি তেজা (জন্ম নামঃ "রবি শংকর রাজু ভূপতিরাজু"') হলেন একজন ভারতীয় চলচ্চিত্রের অভিনেতা যিনি তেলুগু চলচ্চিত্রে তার কাজের জন্য পরিচিত।

অতিথি হিসেবে উপস্থিতি

গায়ক হিসেবে

কন্ঠপ্রদান

তথ্যসূত্র

Indian filmographies
Actor filmographies
ভারতীয় চলচ্চিত্র তালিকা
অভিনেতাদের চলচ্চিত্র তালিকা
গণেশ সহস্রনাম

গণেশ সহস্রনাম (; ) হল হিন্দু দেবতা গণেশের নাম-সংকীর্তন স্তোত্র। সহস্রনাম হল হিন্দুধর্মে প্রচলিত কোনো দেবতার ১,০০০টি বিভিন্ন নাম-বাচক স্তোত্র। গণেশ সহস্রনাম স্তোত্রটি বিভিন্ন মন্দিরে গণেশ পূজার অঙ্গ হিসেবে পঠিত হয়।

গণেশ সহস্রনাম স্তোত্রের দুটি প্রধান পাঠ পাওয়া যায়। এই পাঠদুটির আবার বিভিন্ন পাঠান্তর আছে।

গণেশ সহস্রনাম স্তোত্রের একটি প্রধান পাঠ গাণপত্য সম্প্রদায়ের গুরুত্বপূর্ণ ধর্মগ্রন্থ গণেশপুরাণে (অধ্যায় ১। ৪৬) পাওয়া যায়। এই পাঠটি থেকে গাণপত্য সম্প্রদায়ের ধারণা অনুসারে গণেশের গুণাবলি ও লীলার একটি বিশ্বকোষতুল্য পর্যালোচনা পাওয়াযায়। ভাস্করাচার্য সংস্কৃত ভাষায় এই পাঠটির একটি পাঠান্তরের টীকা রচনা করেছিলেন।   ভাস্করাচার্যের এই টীকাটির নাম ‘খদ্যোত’ (জোনাকি)। এই সংস্কৃত শব্দটির দ্বিবিধ অর্থের ভিত্তিতে শব্দটি ব্যবহার করেছেন। প্রথম পংক্তিতেই ভাস্করাচার্য বলেছেন, কেউ এটিকে খদ্যোত বলবেন, কারণ এই টীকাটি খুব সংক্ষিপ্ত এবং একটি জোনাকির (খদ্যোত) মতো গুরুত্বহীন। কিন্তু ভক্তদের কাছে এটি সূর্যের (খদ্যোত) মতো উজ্জ্বল। ভাস্করাচার্যের খদ্যোত টীকাটির মূল গ্রন্থটি গণেশপুরাণের ১৯৯৩ সালের মুদ্রণটির অনুসারী।

গণেশ সহস্রনামের অপর প্রধান পাঠটিতে সব কটি নামই ‘গ’ অক্ষর দিয়ে শুরু হয়েছে। এই পাঠের সঙ্গে গণেশপুরাণে প্রাপ্ত পাঠটির কোনো মিল নেই।

তথ্যসূত্র

বহিঃসংযোগ

Downloadable Sanskrit version of a variant of the Ganesha Sahasranama

সহস্রনাম
গণেশ